**Lidl i GLOBALG.A.P. razvili prvi standard za zaštitu biodiverziteta**

**Lidl je zajedno sa sertifikacionom kućom GLOBAL G.A.P. i drugim partnerima završio razvoj standarda za zaštitu biodiverziteta u konvencionalnoj proizvodnji voća i povrća u Evropi. U praksi, ovaj projekat omogućava Lidlu da bude prvi evropski trgovac koji podstiče očuvanje raznolikosti vrsta, doprinosi očuvanju kvaliteta i plodnosti zemljišta, dok na duže staze doprinosi boljem stanju prirode.**

Od sada će ovaj modul pod nazivom „BioDiversity“ biti dostupan svim učesnicima na tržištu kao dodatni modul za uspostavljeni GLOBALG.A.P. standard za dobre poljoprivredne prakse. Lidl će u prvom koraku, primeniti standard na više od 250 proizvođača iz različitih evropskih zemalja, a u narednom koraku GLOBALG.A.P. dodatak za zaštitu biodiverziteta biće predstavljen svim evropskim proizvođačima voća i povrća.

*„Uvođenje prvog standarda biodiverziteta u konvencionalnoj evropskoj proizvodnji voća i povrća pokazuje koliko su inicijativa i saradnja važni. Odlučni smo u nameri da budemo pokretači promena u celoj industriji kako bismo unapredili jedan od izazova našeg vremena, očuvanje biodiverziteta”, izjavila je* ***rukovodilac sektora Korporativne komunikacije u Lidlu Srbija Martina Petrović.***

Za ovaj projekat Lidl i GLOBAL G.A.P. ostvarili su partnerstvo sa kompanijom *FiBL Spin-off Sustainable Food Systems* *GmbH (SFS)* koja je imala ulogu upravljanja projektom, kao i *Globalnim fondom za prirodu (Global Nature Fund)*, kompanijom *Bioland*, fondacijom *Lake Constance* i *Univerzitetom Nürtingen-Geislingen* kao naučnim partnerom. Agencije i poljoprivredni proizvođači bili su uključeni u razvoj i pilotiranje ovog standarda u Nemačkoj, Italiji, Poljskoj i Španiji kako bi se u obzir uzeli praktični zahtevi. Novi dodatni modul je razvijen imajući u vidu potrebe svih učesnika na tržištu, od proizvođača do distributera.

**Predsednica Globalnog fonda za prirodu Marion Hamerl** istakla je da je hitno potrebno da se zaustavi gubitak biodiverziteta za koji je naučno dokazano da, pored klimatskih promena, predstavlja najveći izazov za planetu i poljoprivredu.

*„Novi modul GLOBAL G.A.P. standarda pomaže u zaštiti biodiverziteta postavljanjem finalnog datuma za pretvaranje prirodnih ekosistema u poljoprivredno zemljište, zahtevajući plan upravljanja biodiverzitetom. Takođe, pomaže uspostavljanjem efikasnijih kriterijuma za očuvanje i integrisanim upravljanjem štetočinama, kao i još mnogo toga“,* objasnila je Hamerl.

Zaštita biodiverziteta jedan je od najvećih izazova u sektoru hrane. Stoga „Poštovanje biodiverziteta“ predstavlja jednu od šest tema koje su u fokusu Lidlove strategije održivosti. Na ovaj način Lidl ističe važnost raznolikog i netaknutog prirodnog okruženja za vlastito poslovanje. Lidlova trenutna strategija biodiverziteta u prvom stadijumu se odnosi na identifikaciju sirovina čiji je uzgoj povezan sa posebno visokim rizicima po biodiverzitet. Između ostalog, u tu svrhu razvijen je namenski alat za procenu rizika za biodiverzitet.

Više informacija o dodatku direktno na linku [GLOBALG.A.P.](https://www.globalgap.org/.content/.galleries/documents/220225_BioDiversity_add-on_v1_rules_specs_en.pdf)

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje sa oko 11.550 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 58 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)